stanford-oval/wikipedia huggingface dataset:
Vättern
Historiaa > Tutkimuksen alkuhistoriaa

Järveä on kauan pidetty pohjattomana järvenä. Sillä on sanottu vielä 1800-luvulla olevan vesiyhteys niinkin kauaksi kuin Mustaanmereen ja Bodenjärveen. Vuonna 1704 kerrottiin, että järven syvyys on mitattu narulla, joka oli 300 ruotsalaista syltä pitkä (534 metriä). Pohjaa ei löytynyt. Myöhemmin Daniel Tiselius (1682–1744) sai Hästholmenin eteläpuolella suurimmaksi syvyydeksi 55 syltä (98 metriä).
Toinen varhain esitetty ja totena pysynyt teoria on G. Holmin ja A. G. Nathorstin vuonna 1885 esittämä väite, että järven pohja on kallioperän ruhjelaakso.
Aiheesta muualla

Kuvia tai muita tiedostoja aiheesta Vättern Wikimedia Commonsissa
Esite Vätternistä(ruotsiksi)
Vättern, Länsstyrelsena (ruotsiksi)
Vätternin vedenpinnankorkeudet, Tekniskaverket
Regleringen av Vättern -historiskt, nutid och framtid. (Raportti 110) Rapporter från Vätternvårdsförbundet, 2011.  Jönköping:  Vätternvårdsförbundet. ISSN 1102-3791.  Artikkelin verkkoversio. (PDF) Viitattu 4.12.2021. (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Vättern – Luettu 5.12.2021
Käännös suomeksi
Ylinen Pahtajärvi

| Ylinen Pahtajärvi |
| --- | --- |
Valtiot:  Suomi
Paikkakunta:  Pello
Koordinaatit:  66°31′11″N, 24°09′03″E
Vesistöalue ja valuma-alueen tietoja
Laskujoki:  joki Aliseen Pahtajärveen 
Järvinumero:  67.924.1.003
Mittaustietoja
Pinnankorkeus:  106,7 m  
Rantaviiva:  3,316 km  
Pinta-ala:  40,928 ha  
Keskisyvyys:  1,3 m  
Suurin syvyys:  2,4 m  
Saaria:  ei saaria 
 fiYlinen Pahtajärvi 
Ylinen Pahtajärvi  on Lapissa Pellossa Ajangin kylän lähellä sijaitseva järvi.
Maantietoa

Järven pinta-ala on 41 hehtaaria, se on 1,3 kilometriä pitkä ja 550 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,3 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lohijärven alueella (67.92), jonka Ajankijoen valuma-alueeseen (67.924) se kuuluu. Järven vedenpinnan korkeus on 106,7 metriä mpy.
Vähä Kivijärvi (Parkano, Kirjaskylä)

| Vähä Kivijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°N, 22°E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jämijärven valuma-alue (35.54)
Mittaustietoja
 fiVähä Kivijärvi 
Vähä Kivijärvi on Pirkanmaalla Parkanossa Kirjaskylällä sijaitseva kuivatettu järvi, joka kuuluu Kokemäenjoen vesistössä Ikaalisten reitin valuma-alueen Kivijoen-Jämijoen valuma-alueeseen. Järven alue on nykyään metsäistä suota tai avosuota.
Maantieto

Kuivatettu järvi on sijainnut painaumassa ja siinä oleva suo on nykyään 600 metriä pitkä ja 300 metriä leveä. Se sijaitsee 800 metriä lounaaseen Iso Kivijärvestä. Suoalueen eteläpäässä sijaitsee kaksi avosuon aluetta, jotka ovat noin 150 ja 70 metriä pitkiä. Painauman poikki on kaivettu oja, joka yhtyy pohjoisessa Iso Kivijärvestä kaivettuun johto-ojaan. Sitä kutsutaan Kivijoeksi.
Historiaa

Vanhassa 1800-luvun pitäjänkartassa "Vähä-Kivijärvi" on piirretty lähes samanmuotoisena kuin on 140 metrin korkeuskäyrä peruskartalla. Järvi on pitäjänkartassa täysin autio, mutta sen luusuassa ja laskuojan varrelle on piirretty niityä. Vuonna 1874 kruununtorppari Tobias Michlesson Kallionharju Sydänmaan kylästä haki lupaa laskea ja kuivattaa "Vähä-Kivijärven". Lupa myönnettiin vuonna 1877. Erämaasoita ja -järviä kuivatettiin entisaikana karjalle heinäniityiksi. Vuoden 1959 painetussa peruskartassa Vähä Kivijärven entisen rannan ympärille on piirretty neljä latoa. Vuoden 1984 kartassa niitä ei enää ole.
Ylinen Lompolojärvi

| Ylinen Lompolojärvi |
| --- | --- |
Valtiot:  Suomi
Paikkakunta:  Pello
Koordinaatit:  66°45′22″N, 24°17′11″E
Vesistöalue ja valuma-alueen tietoja
Laskujoki:  Välijoki 
Järvinumero:  67.944.1.005
Mittaustietoja
Pinnankorkeus:  80,2 m  
Rantaviiva:  3,243 km  
Pinta-ala:  38,757 ha  
Keskisyvyys:  2,2 m  
Suurin syvyys:  4 m  
Saaria:  ei saaria 
 fiYlinen Lompolojärvi 
Ylinen Lompolojärvi  on Lapissa Pellossa Lankojärven kylän lähellä sijaitseva järvi.
Maantietoa

Järven pinta-ala on 39 hehtaaria, se on 1,4 kilometriä pitkä ja 400 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,2 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lankojärven alueella (67.94), jonka Lähtemäjoen valuma-alueeseen (67.944) se kuuluu. Järven vedenpinnan korkeus on 80,2 metriä mpy.
Yleiskäyttöinen ohjelmointikieli

Yleiskäyttöinen ohjelmointikieli on tietokoneen ohjelmointikieli, joka ei ole rajattu tietyntyyppiseen tietokoneeseen tai sovelluskohteeseen. Tämä on toisin kuin täsmäkieli.
Esimerkkejä yleiskäyttöisestä ohjelmointikielestä ovat: C, C++ ja Java.
Yleiskäyttöinen ohjelmointikieli on Turing-täydellinen ja sillä voidaan laskea mitä vain mitä mikä tahansa laskennallinen menetelmä voi laskea.
Turing-täydellinen kieli ei kuitenkaan ole välttämättä käyttökelpoinen tai helppokäyttöinen kuten Whitespace-kieli.
Yleensä kielen sanotaan olevan Turing-täydellinen jos sillä voidaan simuloida mitä vain Turingin konetta.
Aiheesta muualla

Turing Complete (englanniksi)
Yleiskäyttöinen teknologia

Yleiskäyttöinen teknologia (engl. general purpose technology, "GPT") tarkoittaa sellaista tekniikkaa, jota voidaan soveltaa usealla eri toimialalla ja joihin liittyy mahdollisuus edistää teknologista kehitystä usealla toimialalla samanaikaisesti. Kun yleiskäyttöiset teknologiat kehittyvät, leviävät ne laajemmin käyttöön ja voivat lisätä tutkimus- ja kehitystoiminnan tuottavuutta useilla toimialoilla sekä johtaa tuottavuuden kasvuun ja talouskasvuun yleisemminkin. Esimerkkejä yleiskäyttöisistä teknologioista ovat muun muassa höyrykone, sähkö, rautatiet, puolijohteet, tietokoneet, tieto- ja viestintäteknologia (ICT) ja Internet.
Kirjallisuutta

Nikulainen, T. & Kulvik, M.: How general are general purpose technologies? – Evidence from nano-, bio- and ICT-technologies in Finland. ETLA Discussion papers, 2009, nro 1208.  Artikkelin verkkoversio.
Palmberg, C.: Nanoteknologiastako seuraava yleiskäyttöinen teknologia? Havaintoja Suomen näkökulmasta. ETLA Discussion papers, 2007, nro 1072.  Artikkelin verkkoversio.
Pohjola, M.: Suomi uuteen nousuun – ICT ja digitalisaatio tuottavuuden ja talouskasvun lähteinä.  Teknologiateollisuus ry, 2014.  ISBN 978-952-5998-73-3.  Teoksen verkkoversio.
Xavier Cugat

| Xavier Cugat |
| --- | --- |

Henkilötiedot
Koko nimi:  Francisco de Asis Javier Cugat Mingall de Bru y Deulofeo
Syntynyt: 1. tammikuuta 1900 Girona, Espanja
Kuollut: 27. lokakuuta 1990 (90 vuotta) Barcelona, Espanja
Ammatti:  orkesterinjohtaja
Muusikko
Taiteilijanimi:  Cugui ja Cugie 
Aktiivisena:  1925–1990
Tyylilajit:  popmusiikki ja latinalaisamerikkalainen musiikki 
Soittimet:  viulu
Levy-yhtiöt:  Columbia Records ja RCA Records 
Aiheesta muualla
www.xaviercugat.org
  [ Muokkaa Wikidatassa ] [ ohje ]  
Xavier Cugat (oik. Francisco de Asis Javier Cugat Mingall de Bru y Deulofeo, 1. tammikuuta 1900 Girona, Espanja – 27. lokakuuta 1990 Barcelona, Espanja) oli espanjalaissyntyinen yhdysvaltalainen orkesterinjohtaja. Hänen perheensä muutti Kuubaan Cugat'n ollessa vasta muutaman vuoden ikäinen. Jo 12-vuotiaana hän oli havannalaisen Teatro Nacionalin ensiviulisti. Yhdysvaltoihin Cugat muutti ensimmäisen maailmansodan lopulla. Klassisesta musiikista populaarimusiikkiin Cugat siirtyi 1920-luvulla. Yhdessä perustamansa Gigolos-yhtyeen kanssa hän esiintyi muun muassa elokuvassa Mexicana vuonna 1929. 1930-luvun alkupuolella hän teki hittikappaleen "El Manicero", joka aloitti Yhdysvalloissa rumbavillityksen. Tunnettuihin Cugat'n yhtyeen kanssa esiintyneisiin artisteihin kuuluvat muun muassa Dinah Shore ja Desi Arnaz. Oma lyhytikäinen televisiosarjansa hänellä oli vuonna 1957.
Cugat oli viisi kertaa naimisissa. Hän muutti 1978 Barcelonaan, jossa hän kuoli vuonna 1990. Cugat on saanut kaksi tähteä Hollywood Walk of Famelle.
Diskografia

One, Two, Three, Kick - Congas (Victor, 1941)
Cugat's Rhumba (1945)
Tropical Bouquets (1949)
Relaxing with Cugat (Columbia, 1952)
Dancetime with Cugat (RCA Victor, 1953)
Cugat's Favorite Rhumbas (Columbia, 1954)
Mambo at the Waldorf (Columbia, 1955)
Mambo! (Music for Latin Lovers) (Mercury, 1957)
The King Plays Some Aces (RCA Victor, 1958)
Cugat in Spain (RCA Victor, 1959)
Chile Con Cuge (RCA, 1959)
The Latin Rhythms of Xavier Cugat (Harmony 1960)
Cugat in France, Spain, and Italy (RCA, 1960)
Viva Cugat! (Mercury, 1961)
Cugat Plays Continental Hits (Mercury, 1962)
Most Popular Movie Hits As Styled By Cugat (Mercury, 1962)
Cugat's Golden Goodies (Mercury, 1963)
Plays the Music of Ernesto Lecuona (Mercury, 1964)
Midnight Roses (Decca 1968)
Cugi's Cocktails (Mercury, 1963)
Cugat Caricatures (Mercury, 1964)
The Cugat Touch (Springboard, 1976)
Aiheesta muualla

Muistokirjoitus New York Timesissa (englanniksi)
Xavier Cugat  AllMusicissa (englanniksi)
Xavier Cugat Discogsissa. (englanniksi)
Zoia Lisovska

Zoia Lisovska 2013.
Zoia (Zoja) Lisovska, ukr. Зоя Лісовська (s. 14. huhtikuuta 1927 Lviv) on Sveitsissä Genevessä asuva ukrainalaissyntyinen taiteilija.
Lisovskan vanhemmat ovat Robert Lisovskyi ja Stefanija Turkevytš-Lukijanovytš, ja hänen puolisonsa on Oleh Nyžankivskyi ja tyttärensä Lada-Ariana Nyžankivska. Hän on toisen maailmansodan jälkeinen pakolainen. Hän opiskeli Wienin taideakatemiassa 1945–1846, sai muotoilun diplomin London Polytechnic of Art -koulusta 1951 ja opiskeli maalausta Rooman taideakatemiassa 1952–1955. Hän on opettanut Genevessä maalausta ja piirtämistä. Hän on tehnyt maalauksia, freskoja, lasimaalauksia, mosaiikkia, emalitöitä, keramiikkaa, veistoksia, litografiaa ja puuleikkauksia. Hän on pitänyt yksityisnäyttelyitä sekä Euroopassa että Amerikassa ja pitänyt näyttelyitä yhdessä isänsä ja tyttärensä kanssa.
Ylinen Luomajärvi

| Ylinen Luomajärvi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°46′23″N, 23°23′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  oja Aliseen Luomajärveen 
Järvinumero:  35.593.1.019
Mittaustietoja
Pinnankorkeus:  128,9 m 
Rantaviiva:  1,104 km 
Pinta-ala:  0,04921 km² 
Tilavuus:  0.000033 km³ 
Suurin syvyys:  2 m 
Valuma-alue:  0,6 km² 
 fiYlinen Luomajärvi 
Ylinen Luomajärvi  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Ylinen Luomajärvi on osa Karhejärven aluetta.
Maantietoa

Järvi on 400 metriä pitkä, 200 metriä leveä ja sen pinta-ala on 4,9 hehtaaria. Siihen laskee viisi suo-ojaa ja sen oma laskuoja lähtee järven itäpäästä. Se laskee 900 metrin jälkeen Aliseen Luomajärveen. Järven valuma-alue on vain 0,6 km², joten veden laskennallinen viipymä järvessä on 70 vuorokautta. Kilometrin pituinen rantaviiva on pääasiassa metsämaata, mutta järven etelä- ja pohjoiskärjissä on avosuota. Ainoat vapaa-ajan asunnot sijaitsevat itärannan tuntumassa. Niille johtaa Nisunperältä yhdystieltä 13285 alkavat metsäautotiet.
Vedenlaatu

Järven vedenlaatua on tutkittu talvella vuonna 2011. Veden väri on voimakkaasti ruskea ja siinä on runsaasti humusta. Suo-ojien takia vesi on hapahkoa ja talvella 2011 sen happamuudentaso eli pH laski alle arvon 6,0. Järven puskurikyky happamoitumista vastaan on tyydyttävä. Vedessä on ravinteita hieman luontaista tasoa enemmän. Järveä voidaan pitää lievästi rehevöityneenä, koska fosforin pitoisuus oli vuonna 2011 lähellä rehevän pitoisuuden raja-avoa 30 µg/l. Kesällä ravinnepitoisuudet kohoavat ja rehevän järven raja ylittyy. Typen ravinnepitoisuus oli kaksi kertaa suurempi kuin järvien luontaiset arvot. Veden happipitoisuudet olivat laskeneet matalalle kaikissa järven vesikerroksissa. Esimerkiksi hapen kylläisyysaste oli yhden metrin syvyydessä vain 7%. Ylinen Luomajärvi soveltuu virkistyskäyttöön vain välttävästi.
West Elgin

| West Elgin |
| --- | --- |
 Rodney township
 West Elgin
 Koordinaatit: 42°35′00″N, 81°40′00″W 
Valtio:  Kanada
Provinssi:  Ontario
Piirikunta:  Elgin
Muodostettu:  1998
Hallinto:  
 – Kunnanjohtaja:  Bernhard Wiehle
Pinta-ala:  
 – Kokonaispinta-ala:  322,52 km²
Väkiluku (2011):  5 157
 – Väestötiheys:  16,0 as./km²
 
 www.westelgin.net 
Infobox OKVirheellinen NIMI-arvo: 
West Elgin on reilun 5 000 asukkaan kunta Kanadassa, Ontarion provinssissa. Se perustettiin 1. tammikuuta 1998, kun Aldborough ja West Lorne yhdistettiin.
Aiheesta muualla

Kuvia tai muita tiedostoja aiheesta West Elgin Wikimedia Commonsissa
Vähä Karttiminjärvi

| Vähä Karttiminjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°42′08″N, 24°31′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Karttiminjärveen 
Järvinumero:  35.751.1.007
Mittaustietoja
Pinnankorkeus:  111,6 m  
Rantaviiva:  0,507 km  
Pinta-ala:  1,938 ha  
Saaria:  ei saaria 
 fiVähä Karttiminjärvi 
Vähä Karttiminjärvi  on Pirkanmaalla Orivedellä Karttimissa sijaitseva pieni järvi.
Maantietoa

Järven pinta-ala on 1,9 hehtaaria ja se on 150 metriä pitkä ja 150 metriä leveä. Se sijaitsee Karttimissa peltoalueen eteläpuolella metsänrajassa. Järvellä ei ole kartan mukaan saaria ja se on autio. Sen rantaviivan pituus on 500 metriä ja sen rannat ovat metsämaata, joka koillisessa rajautuu pellonreunaan. Järvelle ei johda tietä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Laasojärven alueeseen (35.751) se kuuluu. Järven vedenpinnan korkeus on 111,6 metriä mpy. Järvellä on ainoastaan laskuoja, joka laskee 250 metrin päässä Karttiminjärveen. Ojalla on pudotusta 5,7 metriä.
Vähä Kerjärvi

| Vähä Kerjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°17′23″N, 25°45′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  Rumpinoja Kymijokeen 
Järvinumero:  14.146.1.001
Mittaustietoja
Pinnankorkeus:  111,9 m  
Pituus:  280 m  
Leveys:  150 m  
Rantaviiva:  0,772 km  
Pinta-ala:  1,785 ha  
Saaria:  ei saaria 
 fiVähä Kerjärvi 
Vähä Kerjärvi  on Päijät-Hämeessä Asikkalassa Kalkkisten kylän lähellä sijaitseva järvi.
Maantietoa

Järven pinta-ala on 1,8 hehtaaria, se on 300 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 750 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Rumpinojan valuma-alueeseen (14.146) se kuuluu. Järven vedenpinnan korkeus on 111,9 metriä mpy.
West Ham United FC Women

West Ham United FC Women, entiseltä nimeltään West Ham United Ladies, on lontoolainen naisten jalkapallojoukkue. Se on perustettu vuonna 1991 ja on kaudesta 2018–2019 alkaen pelannut FA:n naisten superliigassa. Vuonna 2019 se pelasi naisten FA Cupin loppuottelussa mutta hävisi Manchester Citylle 0–3. Joukkueen kotistadion on runsaan 6 000 katsojan Chigwell Construction Stadium. Joukkueen valmentajana on kesästä 2023 alkaen toiminut Rehanne Skinner.
Aiheesta muualla

Joukkueen kotisivu
West End

| West End |
| --- | --- |
 Piccadilly Circus on West Endin sydämessä.
Kaupunki:  Lontoo
Muodollinen kreivikunta:  Suur-Lontoo
Lontoon kaupunkipiiri:  City of Westminster Camden
Koordinaatit:  51°30′47″N, 0°07′44″W
Osa-alueet:  Soho, Covent Garden
Lähialueet:  Fitzrovia, Bloomsbury, Holborn, Westminster, St James’s, Mayfair
 fiWest End 
West End on alue Lontoossa, Cityn länsipuolella. Siellä sijaitsee useita kaupungin nähtävyyksistä, yrityksistä ja hallintorakennuksista. Virallisesti se on osa Westminsterin kaupunginosaa. West Endissä sijaitsevat myös useimmat kaupungin teatterit, ja alueen nimi on näin muodostunut synonyymiksi Lontoon teatterimaailmalle. West End mainitaan usein myös Euroopan merkittävimpänä teatterikeskittymänä, eräänlaisena Euroopan teatterin ”pääpaikkana” samaan tyyliin kuin Broadway Yhdysvalloissa. West Endissä sijaitsi Fiat Chrysler Automobilesin pääkonttori.
Perinteisesti West End määritellään rajoittuvaksi The Strandiin etelässä, Oxford Streetiin pohjoisessa, Regent Streetiin lännessä ja Kingswayhin idässä, vaikka joskus myös The South Bank luetaan siihen. Myös erillinen Knightsbridge voidaan lukea West Endiin. Joskus West Endiksi nimitetään koko Keski-Lontoota.[lähde? ]
Aiheesta muualla

Kuvia tai muita tiedostoja aiheesta West End Wikimedia Commonsissa
Xavier Bichat

| Marie François Xavier Bichat |
| --- | --- |
 Pierre-Maximilien Delafontainen maalaama Bichat'n muotokuva vuodelta 1799
Henkilötiedot
Syntynyt: 14. marraskuuta 1771 Thoirette, Jura, Ranska
Kuollut: 22. heinäkuuta 1802 (30 vuotta) Pariisi, Ranska
Koulutus ja ura
Tutkimusalue:  histologia
   
 Nimikirjoitus
Marie François Xavier Bichat (14. marraskuuta 1771 Thoirette, Jura, Ranska – 22. heinäkuuta 1802 Pariisi, Ranska) oli ranskalainen lääkäri, joka on tunnettu erinäisten kudosten histologista rakennetta koskevista tutkimuksistaan.
Elämä

Bichat’n lääkäri-isä oli hänen ensimmäinen opettajansa. Bichat kirjautui Nantuan korkeakouluun ja opiskeli sen jälkeen Lyonissa. Hän edistyi nopeasti matematiikassa ja luonnontieteissä, mutta omistautui lopulta anatomian ja kirurgian opinnoille Lyonissa sijaitsevan Hôtel-Dieun ylikirurgin M. A. Petit’n johdolla. Vallankumouksen levottomuudet pakottivat hänet pakenemaan Lyonista ja hakeutumaan Pariisiin vuonna 1793. Siellä hänestä tuli Pierre-Joseph Desault’n oppilas. Kahden vuoden ajan hän osallistui aktiivisesti kaikkiin Desault’n töihin ja jatkoi samalla omia anatomian ja fysiologian tutkimuksiaan.
Bichat aloitti vuonna 1797 Pariisissa anatomiaa ja kirurgiaa koskevat luennot, jotka herättivät heti suurta huomiota. Hän julkaisi muun muassa teokset Traité des membranes ja Recherches sur la me et la mort (1800) sekä Anatomie générale, appliquée à la physiologie et à la médicine (1801). Traité d'anatomie descriptive -teoksensa kaksi ensimmäistä nidettä hän julkaisi itse (1801–1802), ja kolmas nide julkaistiin hänen kuolemansa jälkeen. Teoksessa ihmiskehon elimet oli järjestetty hänen omintakeisen tehtäväluokittelunsa mukaisesti.
Ennen kuin Bichat oli täyttänyt 28 vuotta, hänet nimitettiin Pariisin Hôtel-Dieun lääkäriksi, mikä mahdollisti tutkimuksien syventämisen. Kaaduttuaan Hôtel-Dieun portaikossa Bichat kuumeen ja kuoli 22. heinäkuuta 1802 uupuneena liiallisesta työstä. Hänen ja Desault’n rintakuvat asetettiin Hôtel-Dieuhin Napoleonin määräyksestä.
Lääketieteelliset tutkimukset

Bichat tutki luontoa tarkemmin kuin useimmat edeltäjänsä lääketieteen alalla. Hänen merkittävyytensä on ennen kaikkea hänen tutkimustavassaan: luonnontieteellinen tutkimusmenetelmä, tarkkuus ja kriittisyys havainnoissa, ja kysymyksen kokonaisvaltainen tarkastelu. Hän antoi histologialle valtavan sysäyksen selvittämällä yleisesti eläinkehon koostumusta ja kudosten toimintaa. Sairauksien tutkimisessa hän noudatti samaa havainnointi- ja kokeilumenetelmää, joka oli leimannut hänen fysiologisia tutkimuksiaan. Hän selvitti sairauksien historian tutkimalla niitä potilaidensa vuodeosastolla ja tarkalla ruumiinavauksella kuoleman jälkeen. Hän teki useita tutkimuksia selvittääkseen sairauden eri elimissä aiheuttamat muutokset, ja teki satoja ruumiinavauksia. Hän halusi myös määrittää aiempaa tarkemmin lääkkeiden vaikutukset, ja hän aloitti tätä tarkoitusta varten kokeiden sarjan, joka tuotti arvokasta tietoa. Elämänsä loppupuolella Bichat työskenteli myös uuden tautiluokituksen parissa.
Aiheesta muualla

Kuvia tai muita tiedostoja aiheesta Xavier Bichat Wikimedia Commonsissa
Walter Gargano

| 0 | 1 | 2 |
| --- | --- | --- |

Henkilötiedot
Koko nimi: Walter Alejandro Gargano Guevara
Syntymäaika: 27. heinäkuuta 1984 (ikä 40)
Syntymäpaikka: Paysandú, Uruguay
Pelipaikka: keskikenttäpelaaja
Pituus: 168 senttimetriä
Seura
Seura: FC Internazionale Milano
Pelinumero: 23
Junioriseurat
: Danubio
Seurat
| Vuodet | Seura | O (M) |
| 2004–2007 2007–2012 2012- | Danubio Napoli Inter  | 102 (3) 132 (2) |
Maajoukkue
| 2006– | Uruguay | 37 (1) |
 Seurajoukkueuran tilastot kattavat vain kansalliset sarjat, päivitetty 17. helmikuuta 2012.  Maajoukkueuran tilastot päivitetty 17. helmikuuta 2012.
Walter Alejandro Gargano Guevara (s. 27. heinäkuuta 1984 Paysandú, Uruguay) on uruguaylainen jalkapalloilija. Hänen tämän hetkinen seuransa on Italian pääsarjassa pelaavaa Inter ja hän on pelipaikaltaan puolustava keskikenttäpelaaja.
Ura

30. heinäkuuta 2007 Gargano siirtyi italialaisseura Napoliin 2 miljoonan punnan siirtokorvauksella. Maaliskuussa 2009 loukkasi jalkansa harjoituksissa ja joutui olemaan sen takia muutamia kuukausia sivussa. Ennen loukkaantumistaan hänen peliesityksensä olivat olleet hyviä ja hän oli yksi joukkueen menestyksen kulmakiviä.
Aiheesta muualla

Esittely Napolin virallisella kotisivustolla (Arkistoitu – Internet Archive)
Uruguayn joukkue – Jalkapallon MM-kilpailut 2010
1 Muslera |
2 Lugano |
3 Godín |
4 Fucile |
5 Gargano |
6 Victorino |
7 Cavani |
8 Eguren |
9 Suárez |
10 Forlán |
11 Á. Pereira |
12 Castillo |
13 Abreu |
14 Lodeiro |
15 Pérez |
16 M. Pereira |
17 Arévalo |
18 González |
19 Scotti |
20 Á. Fernández |
21 S. Fernández |
22 Cáceres |
23 Silva |
valmentaja Tabárez
Uruguayn joukkue – Maanosaliittojen cup 2013
1 Muslera |
2 Lugano |
3 Godín |
4 Coates |
5 Gargano |
6 Hernández |
7 Rodríguez |
8 Eguren |
9 Suárez |
10 Forlán |
11 Á. Pereira |
12 Castillo |
13 Aguirregaray |
14 Lodeiro |
15 Pérez |
16 M. Pereira |
17 Arévalo |
18 Ramírez |
19 Scotti |
20 González |
21 Cavani |
22 Cáceres |
23 Silva |
valmentaja Tabárez
Uruguayn joukkue – Jalkapallon MM-kilpailut 2014
1 Muslera |
2 Lugano |
3 Godín |
4 Fucile |
5 Gargano |
6 Á. Pereira |
7 Rodríguez |
8 Hernández |
9 Suárez |
10 Forlán |
11 Stuani |
12 Muñoz |
13 Giménez |
14 Lodeiro |
15 Pérez |
16 M. Pereira |
17 Arévalo |
18 Ramírez |
19 Coates |
20 González |
21 Cavani |
22 Cáceres |
23 Silva |
valmentaja Tabárez